《新建苏明府招饮龙沙会》
明代·李孙宸

郭外仙宫一径斜，千年人说是龙沙。地因幽胜心同远，客为枌榆话转赊。

南浦片云归暮雨，天涯浪迹任浮槎。相逢且醉如渑酒，莫遣春光负落花。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。